วัดอนงคาราม สร้างในสมัยรัชกาลที่ ๓ โดยท่านผู้หญิงน้อย ในสมเด็จเจ้าพระยาบรมมหาชัยญาติ(ทัต บุนนาค) แต่เดิมเป็นสวนกาแฟของผู้สร้าง ครั้นสร้างเสร็จได้ถวายเป็นพระอารามหลวง วัดอนงคาราม เดิมชื่อ วัดน้อยขำแถม คำว่า น้อย เป็นนามของท่านผู้หญิงน้อยผู้สร้างวัดนี้ คำว่า ขำแถม เป็นนามเดิมของท่านเจ้าพระยาทิพากรวงศ์มหาโกษาธิบดี(ขำ บุนนาค) ซึ่งมีส่วนในการสร้างปฏิสังขรณ์วัดนี้ ต่อมารัชกาลที่ ๔ พระราชทานนามว่า วัดอนงคาราม สถานะและที่ตั้ง วัดอนงคาราม เป็นพระอารามหลวงชั้นโท ชนิดวรวิหาร ตั้งอยู่เลขที่ ๑๔๕๕ ถนนสมเด็จเจ้าพระยา แขวงสมเด็จเจ้าพระยา เขตคลองสาน กรุงเทพมหานคร มีที่ดินตั้งวัด เนื้อที่ ๑๒ ไร่ ๖๑ ตารางวา ที่มา : วัดอนงคาราม. (๒๕๕๑). ใน กรมการศาสนา , พระอารามหลวง เล่ม ๑. (หน้า .๒๐๙-๒๑๐). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
สมเด็จเจ้าพระยาบรมมหาชัยญาติ(ทัต บุนนาค)
เจ้าพระยาทิพากรวงศ์มหาโกษาธิบดี(ขำ บุนนาค)